Publication: Magyar Közlöny
Issue: MK-2003-92 (Year: 2003, Number: 92)
Era: 1990-2004
Section: szóló 1997. évi LXXVIII. törvény 47. § (2) d) pontja szerint ugyanis az építésügyi hatóságnak el kell rendelnie az épület
Paragraph Index: 1450

2. a jövõben fokozott figyelmet fordítson az Áe. rendelkezéseinek betartására. II. A konkrét ügy felveti, hogy Paks Város Önkormányzatának jegyzõje jogsértõ gyakorlatot alakított ki az építésügyi hatósági eljárások során, ezért a visszásságok feltárása és orvoslása érdekében az Obtv. 18. § (3) bekezdése alapján f e l k é r e m a Tolna Megyei Közigazgatási Hivatal vezetõjét, hogy vizsgálja meg Paks Város Önkormányzata jegyzõje által az elmúlt négy évben hozott építésügyi határozatokat – különös tekintettel az életveszélyessé nyilvánító, az építési hatósági kötelezést, illetõleg bontást elrendelõ döntésekre –, hogy azok megfelelnek-e az Áe. rendelkezéseinek. III. A paksi esethez hasonlóan más önkormányzatok is felhasználhatják az építésügyi hatósági eljárást arra, hogy a „nemkívánatosnak” tartott lakosokat eltávolítsák a településrõl, ezért az Obtv. 18. § (3) bekezdése alapján f e l k é r e m a belügyminisztert, hogy az önkormányzati rendszer jogszerû mûködésének kormányzaton belüli fõ felelõseként – az igazságügy-miniszterrel együttmûködve – vizsgálja meg: milyen intézkedések szükségesek e jelenség megelõzésére, milyen feladatai következnek ebbõl a közigazgatás egyes szerveinek és tisztségviselõinek, ezzel összefüggésben milyen garanciákat szükséges a jogrendszerbe építeni a hátrányos megkülönböztetés elleni fellépés érdekében. IV. A vizsgálat alapján az valószínûsíthetõ, hogy Paks Város Polgármestere képviselõ-testületi felhatalmazás hiányában vállalt kötelezettséget a bedõ-tanyai ingatlan megvásárlására, a költségvetési források felhasználásáról utólagosan sem számolt be a képviselõ-testületnek, az Obtv. 21. §-a alapján ezért azzal a k e z d e m é n y e z é s s e l fordulok Paks Város Önkormányzatának Képviselõ-testületéhez, hogy számoltassa be a polgármestert a bedõ-tanyai ingatlan megvásárlásával, illetve a roma családok végleges elhelyezésével összefüggõ kötelezettségvállalásairól, valamint a költségvetési források felhasználásáról. V. A Pakson élõ roma családok helyzetének javítása, kiemelten a gyermeki és a szociális biztonsághoz fûzõdõ jogaik érvényesítése érdekében az Obtv. 21. §-a alapján azzal a k e z d e m é n y e z é s s e l fordulok Paks Város Települési Önkormányzatának Képviselõ-testületéhez, hogy

Source: https://magyarkozlony.hu/hivatalos-lapok/8039bfe0f40276fecc23262d919aa7c1d80a9e23/dokumentumok/39e812c3fbf1ff2c517187a4321c7fadafe02615/letoltes